આવી પરિસ્થિતિનો સામનો કરવા માટે તમારે સારા માતા પિતા બનવા તમારી વચ્ચેના પ્રેમને શ્રેષ્ઠ બનાવો. એકબીજા સાથે સમય વિતાવી શકો એવુ કાંઇક પ્લાન કરો. એટલે કે નાઇટ ડેટ કે નાઇટ આઉટ નહીં, જો કે બાળકના જન્મ બાદ નાઇટ આઉટ જેવુ શક્ય પણ નથી. પરંતુ બંને સાથે એક્સરસાઇઝ કરી અથવા તો સાથે જમવાનું બનાવી સમય વિતાવી શકો છો. અથવા તો એક જમવાનું બનાવે છે તો ત્યાં સુધી બીજી વ્યક્તિ બાળકને રાખે એ રીતે પ્લાન કરો. માતા પિતા બન્યા બાદ સૌ પ્રથમ પ્રાથમિક્તા બાળક બની જતુ હોય છે પણ તેની સારસંભાળ વચ્ચે એક નજર પ્રેમથી તમારા પાર્ટનર પર પણ નાખો. જ્યારે તમે એકબીજા સાથે વાત કરો છો ત્યારે એકબીજા સાથે આઇ કોન્ટેક્ટ કરીને વાત કરો. જેથી સામે વાળી વ્યક્તિ વાત ધ્યાનથી પણ સાંભળશે અને તેનું મહત્વ પણ સમજાશે. ફેમિલીની જવાબદારીની સાથે સાથે પોત પોતાની જવાબદારીઓ પણ નિભાવી જોઇએ.